**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 447/2017**

**ΑΔΑ**: Ω5Σ2ΩΨΑ-ΣΙΗ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 37ο/2017 Της 28Ης  ΑΥΓΟΥΣΤΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού** **δημοπρασίας για τη μίσθωση ακινήτου ως χώρου στέγασης της Δομής Βασικών Αγαθών του Δήμου Αρταίων ’’**

Στην Άρτα, σήμερα, 28-08-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **31800/24-08-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Λιλής Γεώργιος  6. Ζέρβας Κων/νος  7.Κοσμάς Ηλίας | ΑΠΟΝΤΕΣ  1.Βασιλάκη-Μητρογιώργου  Βικτωρία  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 3 ) έκτακτα θέμα

Ο κ. Πρόεδρος εισηγούμενος το 3ο τακτικό θέμα: **Έγκριση ή μη πρακτικού** **δημοπρασίας για τη μίσθωση ακινήτου ως χώρου στέγασης της Δομής Βασικών Αγαθών του Δήμου Αρταίων** είπε:Το Δημοτικό Συμβούλιο με την αριθ. 266/2016 απόφασή του αποφάσισε για τη μίσθωση χώρου για τη στέγαση της Δομής Βασικών Αγαθών του Δήμου Αρταίων, με μειοδοτική, φανερή και προφορική δημοπρασία. Στις 10 Αυγούστου 2017 διεξήχθη δημοπρασία ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 78/2017 απόφαση του Δημοτικού Συμβουλίου για τη μίσθωση του παραπάνω ακινήτου, κατά την οποία κλήθηκε να παρουσιαστεί ο κ. Κουρνούτος Αριστοτέλης με την με αρ.πρωτ. 30073/4-8-2017 πρόσκληση, που ήταν και ο μοναδικός που εκδήλωσε ενδιαφέρον και η προσφορά του κρίθηκε κατάλληλη σύμφωνα με την αρίθμ. 20775/2017 έκθεση της επιτροπής εκτίμησης ακινήτου και ο οποίος αναδείχτηκε μειοδότης προσφέροντας το ποσό των 1.300,00 ευρώ. Σύμφωνα με το άρθρο 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας.

Καλείται η Οικονομική Επιτροπή να προβεί στην έγκριση του από 10/08/2017 πρακτικού δημοπρασίας.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 10-08-2017 πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 10-08-2017 πρακτικό δημοπρασίας για την  **μίσθωση ακινήτου ως χώρου στέγασης της Δομής Βασικών Αγαθών του Δήμου Αρταίων** κατά την οποία ο κ. Κουρνούτος Αριστοτέλης ήταν ο μοναδικός που εκδήλωσε ενδιαφέρον και η προσφορά του κρίθηκε κατάλληλη σύμφωνα με την αρίθμ. 20775/2017 έκθεση της επιτροπής εκτίμησης ακινήτου και ο οποίος αναδείχτηκε μειοδότης προσφέροντας το ποσό των 1.300,00 ευρώ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 447 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*